Nafarroako Parlamentuko Mahaiak, 2021eko otsailaren 1ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Miguel Bujanda Cirauqui jaunak aurkezturiko galdera, Leringo lurzatiak biltzeko prozesuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko otsailaren 1ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Miguel Bujanda Cirauqui jaunak, Legebiltzarraren Erregelamenduan ezarritakoaren babesean, honako galdera hauek aurkezten ditu, Landa Garapeneko eta Ingurumeneko Departamentuak idatziz erantzun ditzan.

Duela urtebete baino gehiago salatu genuen lurzatiak biltzearen aldez aurreko oinarriak geldiarazita zeudela Leringo udalerrian, Nafarroako ubidearen etorkizuneko eremu ureztagarrietan.

Noiz jarraituko duzue Leringo lurzatiak biltzeko prozesuarekin?

Noiz ezarriko duzue pertsona bat aipatutako prozesua zuzentzeko?

Iruñean, 2021eko urtarrilaren 27an

Foru parlamentaria: Miguel Bujanda Cirauqui